එක්සත් ජාතික පක්ෂ කැබිනට් මණ්ඩලය විසින් පසුගිය ඔක්තෝම්බර් මාසයේ අනුමත කරනු ලැබූ එම්.සී.සී. ගිවිසුමේ අන්තර්ගතය හදාරා බලා වාර්තා කිරීම පිණිස ජනාධිපතිවරයා විද්වත් කමිටුවක් පත් කර තිබෙනවා.එම කමිටුවේ වාර්තාව සලකා බලා මේ සම්බන්ධයෙන් ගන්නා පියවර කුමක්දැයි කැබිනට් මණ්ඩලය ඉදිරියේදී පාර්ලිමේන්තුවත් ජනතාවත් දැනුවත් කරන බවයි අග්‍රාමාත්‍යවරයා සඳහන් කළේ.තමන්ගේ ආණ්ඩුව එම්.සී.සී. ගිවිසුම, පාර්ලිමේන්තුවටත්, ජනතාවටත් වසන් කර කඩිමුඩියේ අත්සන් කිරීමට සැරසෙද්දී, වචනයකින්වත් එම ක්‍රියාදාමයට එරෙහි නොවී සිටි වත්මන් විපක්ෂ නායකවරයා අලුතින් පත්වූ ආණ්ඩුවට එම ගිවිසුම ගැන දැනමුතුකම් කියමින් රට වටා යන බවයි අග්‍රාමාත්‍යවරයා නිකුත් කළ නිවේදනයේ දැක්වෙන්නේ.